Muistio

Lapin koulun yhteisöllinen oppilashuoltoryhmän palaveri 13.9.2022 klo 8

Paikalla:

Jemina Ala-Siuru, esikoulun opettaja

Juha Into, huoltaja vanhempainyhdistyksen pj.

Kirsi Furst, kuraattori

Marika Lehtinen, rehtori

Markku Leppänen, vararehtori

Mia Äijälä-Tarkia, erityisopettaja

Sari Bohm-Haapanen, terveydenhoitaja

Sanna-Kaisa Lähde, nuoriso-ohjaaja

1. Lukuvuoden aloitus

Rehtori aloitti palaverin ja kertoi, että lukuvuosi on pyörähtänyt käyntiin mukavasti. On ollut hienoa suunnitella lukuvuoden yhteisiä tapahtumia ja vanhempiakin voidaan kutsua mukaan. Tapahtumien määrä pyritään kuitenkin pitämään maltillisena, jotta arki pysyy kiireettömänä.

Terveydenhoitaja kertoi, että hänelle on tullut yksi koulu lisää ja Lapin kouluun käytettävä aika on vähentynyt. Lisäresurssia toivotaan, jotta aika riittäisi myös ennaltaehkäisevään työhön.

Kuraattori –Kirsi kertoi lukuvuoden alkaneen mukavasti Lapin koulussa ja oppilastapaamisia jatketaan tuttuun tapaan. Kirsi kertoi, että kuraattorien siirtyminen hyvinvointialueelle vuoden vaihteessa mietityttää ja mitä siirtyminen tulee vaikuttamaan resursseihin.

Nuoriso-ohjaaja Sanna-Kaisa kertoi, että koulumme viides- ja kuudesluokkalaiset ovat käyneet tutustumassa Työviksellä. Heistä toivotaan kävijöitä vapaa-aikanakin. Vanhempainyhdistyksen ja nuorisopalveluiden yhteinen Halloween disco on suunnitteilla järjestettäväksi 2.11.2022. Syyslomalla on suunnitteilla toimintaa, mm yökahvilaa Työviksellä.

Esikoulunopettaja Jemina kertoi, että esikoulussa lapsi määrä on iso ja resurssien vähäisyys kuormittaa työntekijöitä ja näin ollen koulun kanssa tehtävään yhteistyöhön ei jää riittävästi voimavaroja. Yhteistyötä pyritään kuitenkin muutaman vuoden tauon jälkeen lisäämään.

2. Lapin koulun henkilökunta 2022-2023: Jemina Vahero on palannut perhevapaalta englanninopettajan työhön. Koulussa on neljä koulunkäyntiohjaajaa, joista kaksi työskentelee myös iltapäiväkerhossa. Lapin iltapäiväkerho vaihtui kaupungin omaksi toiminnaksi elokuussa. 12.9. Arja Inermo aloitti viidentenä koulunkäyntiohjaajana. Henkilökunnassa ei muita muutoksia. 5-vuotiaiden ryhmä toimii kahden esikouluryhmän lisäksi koulun tiloissa. Esikoululaisia on 27 ja viisivuotiaita 14. Oppilaita koulussa on 158.

3. Rehtori kertoi, että koulun järjestyssääntöihin ja Lapin koulun huoneentauluun tehtiin lukuvuoden alussa pientä päivitystä. Lisäksi esiteltiin kurinpitotoimisuunnitelma, joka laitetaan myös koulun nettisivuille.

4. Jaettiin lukuvuositiedotteet ja käytiin läpi lukuvuoden tapahtumat. Vanhempainyhdistys pyrkii järjestämään elokuvaesityksen, mutta saattaa olla, ettei sitä saada järjestettyä vielä elokuvaviikolle. Juha Into kertoi, että vanhempainyhdistykseltä ja muilta huoltajilta tuli palautetta, että keväällä järjestetty kodin ja koulun yhteinen tapahtuma ulkona oli mieluinen.

5. Kodin ja koulun yhteistyö: kodin ja koulun päivä 5.10.2022, jolloin järjestetään avoimien ovien päivä. Lapin Osuuspankilla on 100-vuotisjuhla ja he antavat paikallisille yhdistyksille lahjoituksia. Koulussa järjestetään kahvitilaisuus 13.9.2022 klo 12- , missä jaetaan lahjoitukset. Lahjoituksen avulla koulu voi toteuttaa, esimerkiksi oppisisältöihin liittyvän luokkaretken jollekin ikäryhmälle vuosittain. Lahjoituksen käyttöä suunnitellaan jatkossa lisää.

6. Kevään KiVa-koulu –kyselyn tulosten esittely: Rehtori esitteli KiVa koulu –kyselyn tuloksia viime keväältä. Tulokset ovat suuntaa antavia ja ne esitellään myös koulun henkilökunnalle opekokouksessa. Opettajat voivat näyttää tuloskaavioita myös luokissa, joissa voidaan tuloksia myös yhdessä pohtia. KiVa tiimi jatkaa viime keväänä aloittamaa kiusaamisen käsittelyä. On tärkeää, että oppilaat kokevat, että asioihin puututaan ja niitä käydään läpi.

7. Seuraava palaveri pidetään 24.1.2023 klo 8.